**Ieslodzījuma vietu pārvaldes**

**iepirkuma**

“**Darba aizsardzības pakalpojumu sniegšana**”

**(iepirkuma identifikācijas numurs IeVP 2017/9)**

protokols Nr. 2017/9/3

Rīgā 2017. gada 25. jūlijā

Ar Ieslodzījuma vietu pārvaldes (turpmāk – Pārvalde) priekšnieka 2017. gada 24. maija rīkojumu Nr.117 „Par iepirkumu komisijas izveidošanu” izveidotās Pārvaldes iepirkumu komisijas (turpmāk – komisija) iepirkuma “Darba aizsardzības pakalpojumu sniegšana” (iepirkuma identifikācijas numurs IeVP 2017/9) (turpmāk – Iepirkums) sēdē plkst.13.15, Stabu ielā 89, Rīgā, 314. kabinetā, piedalās:

**komisijas priekšsēdētāja:** Pārvaldes priekšnieka vietniece majore Tatjana Trocka;

**komisijas priekšsēdētāja vietniece:** Pārvaldes centrālā aparāta Tiesiskā regulējuma daļas galvenā juriste majore Nataļja Gruzdova;

**komisijas locekļi:**

Pārvaldes centrālā aparāta Uzraudzības daļas galvenais inspektors majors Madars Vekmanis;

Pārvaldes centrālā aparāta Apsardzes daļas galvenais inspektors majors Vadims Petruhins;

Pārvaldes centrālā aparāta Grāmatvedības daļas informācijas uzskaites galvenā speciāliste virsleitnante Jūlija Baranova.

Protokolē: Pārvaldes centrālā aparāta Iepirkumu un līgumu daļas vecākā referente Inese Mazlazdiņa.

**Darba kārtības jautājumi:** Iepirkumam iesniegto piedāvājumu vērtēšana.

**Sēdi vada:** T. Trocka.

**Sēdes gaita:** T. Trocka nosauc piedāvājumus iesniegušos pretendentus.

T.Trocka informē, ka no Pārvaldes Personālvadības daļas saņemtās informācijas secināms, ka Pārvaldes dažās ieslodzījuma vietās atbildīgie par darba aizsardzības jautājumiem darbinieki vienlaikus arī ir atbildīgie par ugunsdrošības sistēmas uzturēšanas jautājumiem.

V. Petruhins informē, ka ņemot vērā darba aizsardzības un ugunsdrošības jautājumu normatīvo aktu regulējumu, būtu lietderīgi, ja tiek risināts jautājums par komersanta iesaisti ārpakalpojuma (ugunsdrošības sistēmas uzturēšanas) izpildei, iesaistīt vienu komersantu gan darba aizsardzības gan ugunsdrošības sistēmas uzturēšanai.

M.Vekmanis informē, ka šobrīd izsludinātā Iepirkuma dokumentācija paredz komersanta iesaisti tikai darba drošības sistēmas uzturēšanai. Lai apvienotu šos jautājumus jāveic Iepirkuma dokumentācijas grozījumus.

Ņemot vērā Pārvaldes vajadzības un ievērojot lietderības principus, t.sk. likuma "Par valsts un pašvaldību finanšu līdzekļu un mantas izšķērdēšanas novēršanu" prasības, un, lai neradītu nepamatotus ierobežojumus konkurencei iepirkumā un nodrošinātu vienlīdzīgu attieksmi pret visiem pretendentiem, iepirkumu komisija uzskata, ka iepriekš minētie iemesli ir objektīvs pamatojums tam, lai Iepirkums būtu pārtraucams.

Pamatojoties uz Publisko iepirkumu likuma (turpmāk – Likums) 8. panta trešo daļu un Ministru kabineta 2017.gada 28.februāra noteikumu Nr.107 "Iepirkuma procedūru un metu konkursu norises kārtība" 230. apakšpunktu, iepirkums "Darba aizsardzības pakalpojumu sniegšana" (iepirkuma identifikācijas numurs IeVP 2017/9) ir pārtraucams.

Komisijas lēmums:

1. Pārtraukt iepirkumu "Darba aizsardzības pakalpojumu sniegšana" (iepirkuma identifikācijas numurs IeVP 2017/9).
2. Saskaņā ar Likuma 9. panta četrpadsmitās daļas nosacījumiem informēt pretendentu par Iepirkumu komisijas lēmuma 1.punktā norādīto 3 (triju) darbdienu laikā pēc Iepirkumu komisijas lēmuma pieņemšanas.

**Sēde beidzās:** plkst.13.45.

Komisijas priekšsēdētāja: T. Trocka

Komisijas locekļi: N. Gruzdova

M. Vekmanis

V. Petruhins

J. Baranova

Protokolētājs: I.Mazlazdiņa